יואב תומר

יואב תומר (נולד ב-17 בינואר 1998) הוא כדורגלן ישראלי המשחק בעמדת החלוץ.

קריירת מועדונים
תומר התחיל את הקריירה שלו בקבוצת הילדים של מ.ס. קדימה צורן, יישוב הולדתו, ובגיל 15 הצטרף לקבוצת הנערים של הפועל רעננה.

ב-28 באוקטובר 2017 ערך תומר את הופעת הבכורה שלו בקבוצה הבוגרת בהפסד 0–2 להפועל חיפה. עד לסיום העונה ערך חמש הופעות בקבוצה הבוגרת. בעונת 2018/2019 הצטרף באופן רשמי לקבוצה הבוגרת, וב-27 באוקטובר 2018 הבקיע את שער הבכורה שלו, בניצחון 1–0 נגד מכבי פתח תקווה.

ב-23 ביולי 2021 הצטרף להפועל תל אביב בחוזה לשנתיים, ובמחזור השני של עונת 2021/2022, שהתקיים ב-11 בספטמבר, הבקיע שני שערי בכורה בקבוצה, בניצחון 2–0 על עירוני קריית שמונה.

ב-25 בספטמבר 2022 חתם בהפועל ירושלים.

קריירה בינלאומית 
לזכותו של תומר שלוש הופעות במדי הנבחרת הצעירה.

קישורים חיצוניים

הערות שוליים

כדורגלנים ישראלים
חלוצי כדורגל ישראלים
קדימה-צורן: כדורגלנים
כדורגלני הפועל רעננה
כדורגלני הפועל תל אביב
כדורגלני הפועל ירושלים
ישראלים שנולדו ב-1998